בנמל אשדוד נפרקת אוניית ענק "DST Drammem", הנושאת מטען מתכות וברזל בתכולה של 55 אלף טון ברזל.
האונייה, שנטענה בארבעה נמלים שונים בסין, היא באורך של 225 מטר ונחשבת לגדולה במיוחד ביחס לאוניות מטען הנושאות, על פי רוב, בממוצע מטען בהיקף של 5-16 טון.
האונייה תשהה בנמל אשדוד כשבועיים לצורך פריקתה. בשל גודלה, הוקצו לפריקתה צוותים מתוגברים.
יצוין כי בשנה האחרונה חלה עלייה ניכרת במספר אוניות ברזל ומתכות גדולות מהמזרח המגיעות לישראל, שכן, עד לאחרונה מטעני הברזל הגיעו לארץ מנמלי אירופה והמזרח התיכון באניות קטנות יחסית. בדרך כלל, מטען בסדר גודל שכזה שונע בעבר על ידי שלוש-ארבע אוניות.